钦定古今图书集成/历象汇编/历法典/第057卷 > 月离历指三
## 钦定古今图书集成/历象汇编/历法典/第057卷 > 月离历指三

《三圜比例说》第二十五

三。圜者，日一、月二、地三，皆为圜体。历家先求其比例
大小远近之数，为测验推算之基本。此诸数者，骤言
之，似出恒闻习见之外，故是信情所不能及。如太阳
之体，目视之不过数寸耳。曰大于地球之体一百五
十倍，谁即信之？月与日，人目不能别其大小，日月之
体，小于日几千倍，谁即信之？然从古至今，诸历名家，
测验推算，以理以数，反复论定，咸宗斯指。迨用以求
七政行度、交食、合会一切诸法，非此不合，即又无能
不信也。先臣邓玉函定著一书，甄明此术，引入《月历》，
疑于过繁。今择其要切者著于篇，凡为题十，借题一，
共十一题。

借题

借题者，不属本论，借外论以为义，据下文所必须也。

一、“地体”为《圜球》〈见表度说及地球图说〉

二、地球在《大圜》之中心〈见测天约说及表度〉

三目见物，仅能定其似，大小目接于物，物之诸分皆
发本象来至于目，目则全收其象云“收象”者，非在目
之外郛也。晴本圜球，有同鸟卵，重重抱裹。收象之处，
在其最中，为之瞳心。若目视物之四周，则四和线发
来至瞳心，合而成角，为角体之形。若视物之两端，则
两腰线发来至瞳心，合成三角面之形。凡角之末锐。